b'\n_START_ARTICLE_\nL\xc4\xabvu Akvaparks\n_START_PARAGRAPH_\nL\xc4\xabvu Akvaparks (Det liviske vandland eller Livu Aquapark) er det st\xc3\xb8rste indend\xc3\xb8rs og multifunktionelle vandland i Baltikum og \xc3\x98steuropa. Vandlandet, der i meningsm\xc3\xa5linger angives til at v\xc3\xa6re en af Letlands st\xc3\xb8rste turistattraktioner, ligger i J\xc5\xabrmala ved floden Lielupe ca. 20 minutter fra Riga. Vandlandet har over 40 attraktioner, hvilket inkluderer omkring 14 vandrutschebaner, bassin med kunstige b\xc3\xb8lger, vandlegeland for b\xc3\xb8rn, kunstig \xc3\xa5 med str\xc3\xb8m, spa-afdeling for voksne med vandbar, boblebad, saunaer osv. Badet\xc3\xb8j er p\xc3\xa5kr\xc3\xa6vet overalt ogs\xc3\xa5 i bad og sauna. Prisen for at komme ind i vandlandet er forholdsvis h\xc3\xb8j sammenlignet med andre turistattraktioner i Letland. Ankommer man med bil, skal man v\xc3\xa6re opm\xc3\xa6rksom p\xc3\xa5, at der kr\xc3\xa6ves en s\xc3\xa6rlig adgangsbillet ved indk\xc3\xb8rsl til J\xc5\xabrmala.'